Legion Condor

Legion Condor var et forband som besto av styrker fra alle aktive grener av det tyske forsvaret (flyvåpenet, panser-, etterretningstjeneste, transportenheter, marine- og utdannelsesenheter), som ble satt inn i den spanske borgerkrigen på general Francos side. Formelt var Legion Condor et Luftwaffe-korps. 
27. april 1937 angrep Legion Condor baskernes hellige by Guernica med spreng- og brannbomber. Byen var militært helt uten betydning. Få timer senere var byen 70 prosent ødelagt. Dette var et av de første eksemplene på terrorbombing i krig. Bombingen vakte internasjonale reaksjoner og inspirerte Pablo Picasso til å male sitt berømte bilde som beskriver hendelsen.
Begrunnelsen var at man ønsket å bekjempe «den kommunistiske fare». Legion Condor bidro sammen med styrker fra Italia til at Franco vant borgerkrigen.Et ukjent antall mennesker ble drept. Tallet varierer fra 2 000 til 120, avhengig av hvilken kilde man legger til grunn. (En studie fra senere tid opererer med tallet 126.) En nyere studie foretatt av Raul Arias Ramos og gjengitt i hans bok La Legion Condor en La Guerra Civil slår fast at 250 døde, og i en studie av Joan Villarroya og J.M. Sole i Sabate i deres bok Espana en Llamas – La Guerra Civil desde el Aire hevdes det at 300 døde i bombingen av byen.Borgerkrigen begynte på et tidspunkt da de spanske stridskreftene som var lojale mot Franco stort sett sto i Spansk Marokko. Den tyske regjeringen bidro først med tre Ju 52-fly til å transportere dem til Spanias fastland. Etter at borgerkrigen i oktober 1936 kjørte seg fast og kommunistene med støtte fra De internasjonale brigadene gikk frem på flere frontavsnitt, bestemte den tyske regjeringen seg for å forsterke sin hjelp til Franco. Den 16. november ankom de første tyske soldatene Sevilla. I Winteroperation Rügen ble et Luftwaffe-korps med ca. 4 500 mann forlagt til Spania. Alle tyske styrker i Spania ble innlemmet i Luftwaffekorpset, som fikk navnet Legion Condor. Luftwaffe-personell utgjorde den største kontingenten.
Generalmajor Hugo Sperrle fikk fra 6. november kommandoen over legionen, mens Wilhelm Ritter von Thoma hadde kommando over legionens bakkestyrker og Wolfram Freiherr von Richthofen over luftstridskreftene. Legion Condor var underlagt den nasjonalspanske (Francos) overkommando.
Legion Condor omfattet på det meste 12 000 mann, men på grunn av store utskiftninger var mellom 15 000 og 19 000 mann i legionens tjeneste i løpet av krigen.


== Struktur ==

Øverstkommanderende: generalmajor Hugo Sperrle
S/88: Stabsavdeling
J/88: Jagerflygruppe oppsatt med fire skvadroner He 51 (48 fly)
K/88: Bombeflygruppe oppsatt med fire skvadroner Ju 52 (48 fly)
A/88: Oppklaringsgruppe oppsatt med fire skvadroner:
tre fjernoppklaringsskvadroner med He 70 (18 fly)
en næroppklaringsgruppe med He 45 (6 fly)
AS/88: Sjøoppklaringsgruppe oppsatt med to skvadroner:
én med He 59 (10 fly)
én med He 60 (6 fly)tilsammen 136 fly

LN/88: Luftetterretningsgruppe med to kompanier
F/88: Luftvernavdeling med seks batterier:
fire batterier med 8,8 cm bakke-til-luftkanoner (16 kanoner)
to batterier med 2,0 cm bakke-til-luftkanoner (20 kanoner)
P/88: to Luftwaffe administrasjonskompanier


== Personer ==

Werner Mölders
Adolf Galland
Johannes Trautloft
Heinz Trettner
Wolfram Freiherr von Richthofen
Hajo Herrmann
Oskar Dirlewanger
Hugo Sperrle
Hermann Aldinger
Hans-Ulrich Rudel


== Eksterne lenker ==
(en) Legion Condor – kategori av bilder, video eller lyd på Commons 
www.dhm.de/ Die Legion Condor